יחידת נסר של חזבאללה

**יחידת נַסר של חזבאללה** היא יחידה האחראית על הנפות מרג' עיון, חאצביא, בינת ג'בייל וראשיא. מפקד היחידה היה טאלב סאמי עבדאללה, הידוע גם בשם "אבו טאלב", עד שנהרג במלחמת חרבות ברזל ביוני 2024. החליף אותו חסן סלאמה, שנהרג אף הוא בתקיפה אווירית במהלך מבצע שאגת הארי במרץ 2026.

## היסטוריה
במהלך מלחמת חרבות ברזל צה"ל הרג בסיכולים ממוקדים את רוב בכירי היחידה.

ב-27 ביולי 2024 שיגרה היחידה מהר דב רקטה אל מג'דל שמס שגרמה למותם של 12 ילדים ובני נוער, ופצעה 34 נוספים. בתגובה צה"ל הרג בסיכול ממוקד את פואד שוכר, מפקד הזרוע הצבאית של חזבאללה.

תחת הסכם הפסקת האש בלבנון בנובמבר 2024, היחידה הייתה אמורה להתפרק ומחבליה נסוגו אל מצָפון לליטני, אך בחודשים הבאים מחבלי היחידה שבו אל מדרום לליטני ושיקמו תשתיות טרור, וחיל האוויר הישראלי מפעם לפעם ביצע סיכולים ממוקדים כנגד מחבלים אלו.

## מטרות
מטרות היחידה הן לשלוט על האזור בעזרת מחבלים, ובמסגרת "התוכנית לכיבוש הגליל", כאשר חזבאללה יפלוש לצפון ישראל, תפקידן של היחידות של גזרת אל-ח'יאם, גזרת הר דב, גזרת חג'ייר וגזרת בינת ג'בייל הוא לעזור לכוח רדואן בלחימה ולכבוש את האזורים הצמודים לגבול.

## תת-יחידות
בתוך היחידה יש הרבה תת-יחידות, אחת לכל כפר באזור שבו הם שולטים. היחידות החשובות ביותר הן היחידות של הר דב, בינת ג'בייל ומארון א-ראס.

ליחידה יש ארבע תת-יחידות שתפקידן לעזור לכוח רדואן בלחימה כאשר חזבאללה יפלוש לצפון ישראל, והן: היחידות של גזרת אל-ח'יאם, גזרת הר דב, גזרת חג'ייר וגזרת בינת ג'בייל.

## התמודדות ישראל

### מלחמת לבנון השנייה
במהלך מלחמת לבנון השנייה מתו ליחידה מאות מחבלים ולצה"ל לפחות 61 חיילים בקרבות נגד היחידה.

### מלחמת חרבות ברזל
ב-22 בפברואר 2024 חסן "ג'עפר" סאלח מפקד גזרת הר דב נהרג בסיכול ממוקד.

ב-23 בפברואר 2024 מוחמד עבד א-רסול עלוויה מפקד מרחב מארון א-ראס נהרג לאחר שנפצע בתקיפה 11 ימים קודם לכן.

ב-26 בפברואר 2024 חסן חוסיין סלאמי מפקד גזרת חג'ייר נהרג בסיכול ממוקד.

ב-17 ביוני 2024 מוחמד מוסטפא איוב פעיל מרכזי ביחידת הרקטות והטילים של יחידת נסר נהרג בסיכול ממוקד.

ב-20 ביוני 2024 פדל אבראהים מפקד המבצעים בגזרת ג'וויא של ארגון חזבאללה נהרג.

ב-3 ביולי 2024 מפקד היחידה טאלב סאמי עבדאללה נהרג בסיכול ממוקד בעיר צור.

ב-20 בספטמבר 2024, בתחילת מבצע חיצי הצפון, נהרג חסן חוסיין מאדי (מאצ'י) בסיכול ממוקד. בנוסף נהרג מוחמד אחמד רידא מפקד מרחב ההתקפה בגזרת אל-ח'יאם.

ב-1 באוקטובר 2024 צה"ל התחיל תמרון קרקעי בלבנון על מנת לפרק את תשתיות חזבאללה באזורים שמדרום לליטני ולפרק את היחידה. לנפת מרג' עיון פלשו עוצבות הגעש, האש והגליל, ולנפת בינת ג'בייל פלשו עוצבות האש והגליל.

ב-3 באוקטובר 2024 המחבל ח'דר א-שהאביה, שהיה אחראי על שיגור הרקטה למג'דל שמס, נהרג בסיכול ממוקד על ידי צה"ל.

ב-6 באוקטובר 2024 ח'דר (ח'צ'ר) עלי טוויל, מפקד מרחב כפר כילא, נהרג בסיכול ממוקד.

ב-7 באוקטובר 2024 נהרגו בתקיפה בגזרת חג'ייר: אחראי גזרת חג'ייר חוסיין טלאל כמאל, אחראי גזרת חג'ייר היוצא מוסא דיאב ברכאת, אחראי המבצעים בגזרת חג'ייר מחמוד מוסא כרניב, אחראי הארטילריה בגזרת חג'ייר עבדאללה עלי דקיק, ואחראי הארטילריה בגזרת בינת ג'בייל עלי אחמד אסמאעיל.

ב-15 באוקטובר 2024 חטיבת ההרים פלשה לנפת חאצביא על מנת לפרק את תשתיות חזבאללה במרחב.

ב-17 באוקטובר 2024 חוסיין מוחמד עוואדה (עואצ'ה), מפקד גדוד של היחידה במרחב בינת ג'בייל, נהרג בסיכול ממוקד.

ב-31 באוקטובר 2024 מוחמד ח'ליל עליאן, שפיקד על מערך הנ"ט של גזרת חג'ייר, נהרג בסיכול ממוקד.

ב-2 בנובמבר 2024, במהלך מבצע חיצי הצפון, מפקד מערך הטילים והרקטות של יחידת נסר, ג'עפר ח'דר פאעור, נהרג על ידי צה"ל בסיכול ממוקד.

ב-3 בנובמבר 2024 פארוק אמין אל-עשי, מפקד מתחם אל-ח'יאם, נהרג בסיכול ממוקד.

ב-9 במרץ 2026 חסן סלאמה, מפקד היחידה החדש, נהרג ע"י צה"ל בסיכול ממוקד.

## הערות שוליים

קטגוריה:חזבאללה: ארגונים ותפקידים